CELEX: 62017TN0480
Language: hu
Date: 2017-08-03 00:00:00
Title: T-480/17. sz. ügy: 2017. augusztus 3-án benyújtott kereset – Görögország kontra Bizottság

23.10.2017   
            
            
               HU
            
            
               Az Európai Unió Hivatalos Lapja
            
            
               C 357/18
            
         2017. augusztus 3-án benyújtott kereset – Görögország kontra Bizottság
   (T-480/17. sz. ügy)
   (2017/C 357/23)
   Az eljárás nyelve: görög
   
      Felek
   
   
      Felperes: Görög Köztársaság (képviselők: G. Kannellopoulos és A. Vassilopoulou)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a kereset tárgyát alkotó 2017. június 26-i bizottsági végrehajtási határozatot abban a részében, amelyben az 1 182 054,72 euró összegben kizárja az uniós finanszírozásból a Görög Köztársaság által teljesített kiadásokat a megfelelőség ellenőrzése területén, egyszeri és átalányjellegű pénzügyi korrekciók jogcímén, azon okból, hogy hiányosságok kerültek feltárásra a kölcsönös megfeleltetés alkalmazásában az EMGA és az EMVA keretében a 2012, 2013. és 2014. igénylési év tekintetében, amint az a megsemmisítésre vonatkozó tények és indokok vonatkozásában kifejtésre került;
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
               1.
            
            
               Az első jogalap keretében a felperes azt állítja, hogy a korrekció előírására a szabályozás megsértésével, ténybeli tévedés alapján került sor, elégtelen és téves indokolással, továbbá a megfelelő ügyintézés és a méltányosság elvének megsértésével, amint az részletesen kifejtésre kerül különösen ezen indokolás első részének keretében az 1. JFGK ellenőrzésének egyes pontjaiban és a trágya- és növényvédőszer-használatra vonatkozó minimumkövetelmények különös pontjaiban feltárt hiányosságok tekintetében, valamint ezen indok második részében a kockázatelemzésben feltárt hiányosságok tekintetében.
            
         
               2.
            
            
               A második jogalap az indokolási kötelezettség megsértésén, ténybeli tévedésen, valamint az arányosság elvének megsértésén alapul, amennyiben a megtámadott határozat elutasítja az azonosított hiányosságok pénzügyi hatásainak a görög hatóságok által végzett pontos számítását, azt feltételezve, hogy e hiányosságok valósak, amely számítás figyelembe vette a Bizottság vitarendezési testületének ajánlásait.